आईसीसी के अधिनियम 42 के सब-सेक्सन 3 में बॉल टेंपरिंग को लेकर बताया गया है। इस नियम के मुताबिक मैच के दौरान खिलाड़ी गेंद में चमक लाने के लिए या अगर गेंद ओस या किसी वजह से गीली हो गई है तो उसे पोंछने के लिए तौलिये का इस्तेमाल कर सकता हैं लेकिन अगर वह इसके लिए किसी ऑर्टिफिशियल चीज का इस्तेमाल करता हैं तो वह आईसीसी नियमों का उल्लंघन माना जाता है और यह सीधा सीधा बॉल टेंपरिंग के दायरे में आता है। साथ ही तौलिए का इस्तेमाल भी फील्ड अंपायर के देखरेख में ही होना चाहिए। इंटरनेशनल क्रिकेट कॉन्सिंल के नियमों के मुताबिक अगर कोई खिलाड़ी गेंद को मैदान पर मिट्टी में रगड़ता है या किसी नुकीली चीज से गेंद को नुकसान पहुंचाता है तो इसे भी नियमों का उल्लंघन माना जाता है। ऐसी खिलाड़ियों को पैंट से रगड़कर, अमूमन थूक से गेंद को चमकाने की परमिशन तो होती है लेकिन अगर कोई खिलाड़ी खाते हुए च्यूइंगम से बॉल चमकाने की कोशिश करता है तो उसे नियमों का उल्लंघन माना जाता है और वह सीधा सीधा बॉल टेंपरिंग के दायरे में आता है। प्लेयर्स को अपने शरीर पर लगे वैसलीन, जेल या सनस्क्रीन को भी बॉल पर लगाने की इजाजत नहीं होती। अगर कोई खिलाड़ी ऐसा करता है तो बॉल टेंपरिंग का दोषी माना जाता है। खेलने के दौरान गेंद के उपर घर्षण से उस पर मिट्टी लगती है और उसकी चमक फींकी पड़ती है। इसको चमकाने के लिए सिर्फ पैंट से रगड़ने, तौलिए का इस्तेमाल और थूक के इस्तेमाल की इजाजत तो होती है। इसके अलावा कुछ भी बॉल टेंपरिंग के दायरे में आ सकता है।